Споразумението с хърватите за федерализация на Кралство Югославия и включването на страната към Тройния пакт идват в повече на сръбските националисти. На 27 март 1941 година, военните начело с генерал Душан Симович извършват държавен преврат и Драгиша Цветкович набързо е хвърлен в затвора. След прогласянето на крал Петър II за пълнолетен и съответно за нов държавен глава (Кралство Югославия оттегля подписа си от Тристранния пакт), Драгиша Цветкович е пуснат на свобода, но той се оттегля от политиката в Нишка баня. След катастрофата на държавата с Ауфмарш 25, Драгиша Цветкович отказва да подпише капитулацията на Югославия, както и да оглави отново окупирана Сърбия.